ທະນາຄານ IDB ມອບເງິນ 1 ຕື້ໂດລາ ສຳລັບການສັກຢາ ໃນອາເມຣິກາ ລາຕິນ
ປະມານ 1 ສ່ວນ 4 ຂອງປະຊາຊົນ ໃນປະເທດ ເມັກຊິໂກ ແມ່ນໄດ້ສຳພັດກັບໄວຣັສດັ່ງກ່າວ ແລະຫຼາຍກວ່າ 115,000 ຄົນ ໄດ້ເສຍຊີວິດຍ້ອນໄວຣັສນີ້.
ທະນາຄານການພັດທະນາລະຫວ່າງ ອາເມຣິກາ ຫຼື IDB ໄດ້ມອບເງິນ 1 ຕື້ ໂດລາ ໃນວັນພຸດວານນີ້ ເພື່ອຊ່ວຍເຫຼືອບັນດາປະເທດ ອາເມຣິກາກາງ ແລະ ປະເທດໃນເຂດທະເລຄາຣີບຽນ ເພື່ອຕໍ່ສູ້ກັບໂຣກລະບາດໄວຣັສໂຄໂຣນາ IDB ຈະມອບເງິນດັ່ງກ່າວເພື່ອການຊື້ຢາວັກຊີນ, ເສີມຂະຫຍາຍສະຖາບັນແຫ່ງຊາດຕ່າງໆ ໃນການແຈກຢາຍຢາວັກຊີນ ແລະ ເສີມສ້າງກຳລັງພູມຕ້ານທານ ການມອບເງິນດັ່ງກ່າວແມ່ນເພີ່ມໃສ່ກັບເງິນ ນຶ່ງພັນສອງຮ້ອຍລ້ານໂດລາທີ່ທາງທະນາຄານໄດ້ມອບໃຫ້ແກ່ພາກພື້ນ ເພື່ອໃຊ້ຈ່າຍສຳລັບການກວດໂຣກ ແລະ ປິ່ນປົວ ການປະກາດໃນວັນພຸດວານນີ້ໄດ້ມີຂຶ້ນໃນຂະນະທີ່ເຂດ ອາເມຣິກາ ລາຕິນ ໄດ້ລາຍງານການເພີ່ມ ຂຶ້ນ ຂອງກໍລະນີ COVID-19 ແລະ ຜູ້ເສຍຊີວິດ ອີງຕາມອົງການ ຣອຍເຕີ ນັ້ນ, ປະມານ 33 ເປີ ເຊັນຂອງຜູ້ເສຍຊີວິດຍ້ອນ COVID-19 ໃນໂລກແມ່ນຖືກບັນທຶກໃນເຂດ ອາເມຣິກາ ລາຕິນ, ເຖິງແມ່ນວ່າພາກພື້ນດັ່ງກ່າວມີຈຳນວນປະຊາກອນເທົ່າກັບ 9 ເປີເຊັນຂອງປະຊາກອນໂລກກໍຕາມ ປະມານ 1 ສ່ວນ 4 ຂອງປະຊາຊົນໃນປະເທດ ເມັກຊິໂກ ແມ່ນໄດ້ສຳພັດກັບໄວຣັສດັ່ງກ່າວ, ອີງຕາມການກ່າວຂອງບັນດາເຈົ້າໜ້າທີ່ ປະຊາຊົນ ເມັກຊິໂກ ຫຼາຍກວ່າ 115,000 ຄົນໄດ້ເສຍຊີວິດຍ້ອນໄວຣັສນັ້ນ, ອີງຕາມສູນກາງແຫຼ່ງຊັບພະຍາກອນໄວຣັສໂຄໂຣນາ ຂອງມະຫາວິທະຍາໄລ ຈອນສ໌ ຮັອບກິນສ໌ ມາຕະການຫ້າມທີ່ເຄັ່ງຄັດຊຸດໃໝ່ໄດ້ມີຜົນບັງຄັບໃຊ້ໃນວັນພຸດວານນີ້ໃນປະເທດ ເຢຍຣະມັນ ໃນຄວາມພະຍາຍາມທີ່ຈະຫຼຸດຜ່ອນຈຳນວນຜູ້ຕິດເຊື້ອ ແລະ ເສຍຊີວິດຍ້ອນໄວຣັສໂຄໂຣນາທີ່ກຳລັງເພີ່ມຂຶ້ນ ຄຳສັ່ງກັກບໍລິເວນທີ່ເຂັ້ມງວດນັ້ນຈະປິດທຸລະກິດທີ່ບໍ່ຈຳເປັນທຸກແຫ່ງ ແລະ ຈຳກັດການເຕົ້າໂຮມກັນສ່ວນຕົວບໍ່ເກີນ 5 ຄົນ ການຫ້າມດັ່ງກ່າວ, ເຊິ່ງຈະມີຜົນບັງຄັບໄປຈົນຮອດວັນທີ 10 ມັງກອນນັ້ນ, ໄດ້ຖືກກຳນົດໂດຍນາຍົກລັດຖະມົນຕີທ່ານນາງ ແອນເຈີລາ ເມີໂກລ໌ ໃນວັນອາທິດທີ່ຜ່ານມາ ຫຼັງຈາກການເຈ ລະຈາກັບບັນດາຜູ້ປົກຄອງພາກພື້ນ 16 ຄົນຂອງ ເຢຍຣະມັນ ສະຖາບັນ ໂຣເບີດ ຄັອຈ, ເຊິ່ງແມ່ນສູນກາງຄວບຄຸມໂຣກຂອງ ເຢຍຣະມັນ, ໄດ້ລາຍງານການເສຍຊີວິດຍ້ອມໄວຣັສໂຄໂຣນາ 952 ຄົນໃນວັນພຸດວານນີ້, ທຳລາຍສະຖິຕິການເສຍຊີວິດ 598 ຄົນໃນນຶ່ງວັນທີ່ຫາກໍຖືກລາຍງານເມື່ອວັນສຸກອາທິດແລ້ວນີ້